In nomine Verbi humanati. Noverint universi fideles presentes scilicet atque futuri, quod ego Leotaldus, ex bono animo ac prompta volontate, et pro adipiscendo vitæ æternæ premio, dono Deo et sanctis apostolis Petro et Paulo, et ad locum Cluniacum, cui preest domnus Maiolus abba, aliquid ex rebus meis que sunt sitæ in pago Augustodunensi, in vicaria Maturnensi, in villa Trescurtis: hoc est mansum unum; alium in terreo ubi vocant ad Fabricas. Hos ergo mansos cum omnibus suis appendiciis, campis scilicet, vineis, pratis, silvis, aquis, pascuis, vircariis, exitibus et regressibus, cultum et incultum, totum ad integrum. Dono etiam servum, nomine Benedictum, cum uxore et infantibus suis. Has ergo res denominatas dono, sicut jam dixi, pro remedio animæ meæ et patris mei Gausmari, ac matris meæ atque omnium parentum meorum; ea etiam ratione hoc facio, ut quamdiu advixero teneam et possideam, et singulis annis in vestitura sex sextarios de vino persolvam. Si quis autem hujus donationis cartam scindere vel calumpniare voluerit, non valeat vindicare quod repetit, sed insuper, cogente juditiaria potestate, auri libram unam persolvat, et inantea firma et stabilis permaneat, stipulatione subnixa. Actum Cluniaco publice. S. Leotaldi, qui fieri et firmare rogavit. S. Gausmari. S. Narduini. S. Girberti. S. Adrelini. S. Teudgrini. S. Girbaldi. S. Leotaldi. S. Alidfredi. Data mense februario, anno XXXIIII Hlotharii regis. Vuarnerius rogatus scripsit.